# Službeni list C 400/2016

| | ISSN 1977-1088 |
| --- | --- |
| Službeni list
  Europske unije | C 400 |
| | |
| Hrvatsko izdanje | Informacije i objave | Svezak 59.28. listopada 2016. |

ISSN 1977-1088

Službeni list

Europske unije

C 400

Hrvatsko izdanje

Informacije i objave

Svezak 59.28. listopada 2016.

---

| Obavijest br. | Sadržaj | Stranica |
| --- | --- | --- |
| | Ispravci |
| 2016/C 400/01 | Ispravak pročišćenih verzija Ugovora o Europskoj uniji i Ugovora o funkcioniranju Europske unije ( SL C 202, 7.6.2016. ) | 1 |

Obavijest br.

Sadržaj

Stranica

Ispravci

2016/C 400/01

Ispravak pročišćenih verzija Ugovora o Europskoj uniji i Ugovora o funkcioniranju Europske unije ( SL C 202, 7.6.2016. )

( SL C 202, 7.6.2016. )

1

---

| HR | |
| --- | --- |

HR

---

Ispravci

| 28.10.2016 | HR | Službeni list Europske unije | C 400/1 |
| --- | --- | --- | --- |

28.10.2016

HR

Službeni list Europske unije

C 400/1

---

Ispravak pročišćenih verzija Ugovora o Europskoj uniji i Ugovora o funkcioniranju Europske unije

(
  Službeni list Europske unije C 202 od 7. lipnja 2016.
  )

(2016/C 400/01)

| 1. | Na drugoj stranici korica, obavijest čitatelju zamjenjuje se sljedećim tekstom: |
| --- | --- |

1.

Na drugoj stranici korica, obavijest čitatelju zamjenjuje se sljedećim tekstom:

„OBAVIJEST ČITATELJU

Ova publikacija sadržava pročišćene verzije Ugovora o Europskoj uniji (UEU) i Ugovora o funkcioniranju Europske unije (UFEU), zajedno s njihovim prilozima i protokolima, kako proizlaze iz izmjena provedenih Ugovorom iz Lisabona koji je potpisan 13. prosinca 2007., a stupio je na snagu 1. prosinca 2009. Ona također sadržava izjave priložene Završnom aktu međuvladine konferencije na kojoj je donesen Ugovor iz Lisabona.

Osim toga, ova publikacija sadržava izmjenu provedenu Protokolom o izmjeni Protokola o prijelaznim odredbama priloženog Ugovoru o Europskoj uniji, Ugovoru o funkcioniranju Europske unije i Ugovoru o osnivanju Europske zajednice za atomsku energiju, izmjenu provedenu Uredbom (EU, Euratom) br. 741/2012 Europskog parlamenta i Vijeća od 11. kolovoza 2012. o izmjeni Protokola o Statutu Suda Europske unije i njegova Priloga I., kao i izmjene provedene odlukama Europskog vijeća 2010/718/EU i 2012/419/EU od 29. listopada 2010. i 11. srpnja 2012. o izmjeni statusa otoka Saint-Barthélemy odnosno Mayottea u odnosu na Europsku uniju. Nadalje, ova publikacija sadrži dodavanje stavka 3. članku 136. UFEU-a, provedeno Odlukom Europskog vijeća 2011/199/EU od 25. ožujka 2011. o izmjeni članka 136. Ugovora o funkcioniranju Europske unije u vezi sa stabilizacijskim mehanizmom za države članice čija je valuta euro, nakon dovršenja postupaka ratifikacije u državama članicama. Ova publikacija također sadržava izmjene provedene Aktom o pristupanju Republike Hrvatske te uključuje Protokol o pitanjima od važnosti za irski narod u pogledu Ugovora iz Lisabona, koji su ratificirale sve države članice. Ova publikacija sadržava i izmjene provedene Uredbom (EU, Euratom) 2015/2422 Europskog parlamenta i Vijeća od 16. prosinca 2015. o izmjeni Protokola o Statutu Suda Europske unije.

Ova publikacija također uključuje ispravke odobrene do ožujka 2016.

Ova publikacija sadržava i Povelju Europske unije o temeljnim pravima koju su Europski parlament, Vijeće i Komisija proglasili u Strasbourgu 12. prosinca 2007. (SL C 303, 14.12.2007., str. 1). U tom se tekstu preuzima i prilagođuje Povelja proglašena 7. prosinca 2000. te se ona zamjenjuje s učinkom od 1. prosinca 2009., datuma stupanja na snagu Ugovora iz Lisabona. Na temelju članka 6. stavka 1. prvog podstavka Ugovora o Europskoj uniji Povelja proglašena 2007. ima istu pravnu snagu kao i Ugovori.

Ova je publikacija namijenjena za lakše snalaženje čitatelja te za sobom ne povlači odgovornost institucija Europske unije.”

| 2. | Na stranici 9., u sadržaju, iza naslova Protokola (br. 37), dodaje se naslov sljedećeg protokola: |
| --- | --- |

2.

Na stranici 9., u sadržaju, iza naslova Protokola (br. 37), dodaje se naslov sljedećeg protokola:

| „Protokol (br. 38) | o pitanjima od važnosti za irski narod u pogledu Ugovora iz Lisabona | 328 |
| --- | --- | --- |

„Protokol (br. 38)

| 3. | Na stranici 328., dodaje se sljedeći protokol: |
| --- | --- |

3.

Na stranici 328., dodaje se sljedeći protokol:

„PROTOKOL (br. 38)

O PITANJIMA OD VAŽNOSTI ZA IRSKI NAROD U POGLEDU UGOVORA IZ LISABONA

VISOKE UGOVORNE STRANKE,

PODSJEĆAJUĆI na Odluku šefova država ili vlada 27 država članica Europske unije, koji su se sastali u okviru Europskog vijeća 18. i 19. lipnja 2009., o pitanjima od važnosti za irski narod u pogledu Ugovora iz Lisabona;

PODSJEĆAJUĆI na izjavu šefova država ili vlada, koji su se sastali u okviru Europskog vijeća 18. i 19. lipnja 2009., da će u vrijeme sklapanja sljedećeg ugovora o pristupanju utvrditi odredbe te odluke u protokolu koji će se, u skladu s njihovim ustavnim odredbama, priložiti Ugovoru o Europskoj uniji i Ugovoru o funkcioniranju Europske unije;

UZIMAJUĆI U OBZIR potpis visokih ugovornih stranaka Ugovora između visokih ugovornih stranaka i Republike Hrvatske o pristupanju Republike Hrvatske Europskoj uniji;

SPORAZUMJELE SU SE o sljedećim odredbama koje se prilažu Ugovoru o Europskoj uniji i Ugovoru o funkcioniranju Europske unije:

GLAVA I.

PRAVO NA ŽIVOT, OBITELJ I OBRAZOVANJE

Članak 1.

Nijedna odredba Ugovora iz Lisabona kojom se dodjeljuje pravni status Povelji Europske unije o temeljnim pravima niti odredbe tog Ugovora iz područja slobode, sigurnosti i pravde ni na koji način ne utječu na opseg i primjenjivost zaštite prava na život iz članaka 40.3.1., 40.3.2. i 40.3.3., zaštite obitelji iz članka 41. i zaštite pravâ u pogledu obrazovanja iz članaka 42., 44.2.4. i 44.2.5., predviđenih u Ustavu Irske.

GLAVA II.

POREZI

Članak 2.

Nijednom odredbom Ugovora iz Lisabona ni na koji način, ni za jednu državu članicu, ne mijenja se ni opseg niti izvršavanje nadležnosti Europske unije u odnosu na poreze.

GLAVA III.

SIGURNOST I OBRANA

Članak 3.

Djelovanje Unije na međunarodnoj sceni vodi se načelima demokracije, vladavine prava, univerzalnosti i nedjeljivosti ljudskih prava i temeljnih sloboda, poštovanja ljudskog dostojanstva, načelima jednakosti i solidarnosti te poštovanjem načelâ Povelje Ujedinjenih naroda i međunarodnog prava.

Zajednička sigurnosna i obrambena politika Unije sastavni je dio zajedničke vanjske i sigurnosne politike te osigurava Uniji operativnu sposobnost za poduzimanje misija izvan Unije za očuvanje mira, sprečavanje sukoba i jačanje međunarodne sigurnosti u skladu s načelima Povelje Ujedinjenih naroda.

Ona ne dovodi u pitanje sigurnosnu i obrambenu politiku pojedine države članice, uključujući Irsku, ni obveze bilo koje države članice.

Ugovor iz Lisabona ne utječe na tradicionalnu politiku vojne neutralnosti Irske niti je dovodi u pitanje.

Na državama članicama - uključujući Irsku, djelujući u duhu solidarnosti i ne dovodeći u pitanje svoju tradicionalnu politiku vojne neutralnosti - je da odrede prirodu potpore ili pomoći koja se pruža državi članici na koju je izvršen teroristički napad ili koja je žrtva oružane agresije na svoje državno područje.

Za svaku odluku o prelasku na zajedničku obranu bit će potrebna jednoglasna odluka Europskog vijeća. Svaka država članica, uključujući Irsku, odlučuje, u skladu s odredbama Ugovora iz Lisabona i svojim ustavnim odredbama, hoće li usvojiti zajedničku obranu.

Nijedna odredba iz ove glave ni na koji način ne utječe na položaj ili politiku bilo koje druge države članice o sigurnosti i obrani niti dovodi u pitanje taj položaj ili politiku.

Na svakoj je državi članici također da odluči, u skladu s odredbama Ugovora iz Lisabona i domaćim pravnim zahtjevima, hoće li sudjelovati u stalnoj strukturiranoj suradnji ili Europskoj obrambenoj agenciji.

Ugovorom iz Lisabona nije predviđeno stvaranje europske vojske ni novačenje u bilo koju vojnu postrojbu.

On ne utječe na pravo Irske ili bilo koje druge države članice da odredi prirodu i opseg svojih obrambenih i sigurnosnih izdataka kao i prirodu svojih obrambenih sposobnosti.

Na Irskoj, odnosno na svakoj drugoj državi članici, je da odluči, u skladu sa svojim domaćim pravnim zahtjevima, hoće li sudjelovati u bilo kojoj vojnoj operaciji.

GLAVA IV.

ZAVRŠNE ODREDBE

Članak 4.

Ovaj Protokol ostaje otvoren za potpisivanje visokim ugovornim strankama do 30. lipnja 2012.

Visoke ugovorne stranke i Republika Hrvatska, u slučaju da ovaj Protokol ne stupi na snagu do dana pristupanja Republike Hrvatske Europskoj uniji, ratificiraju ovaj Protokol u skladu sa svojim ustavnim odredbama. Isprave o ratifikaciji polažu se kod Vlade Talijanske Republike.

Ovaj Protokol stupa na snagu, ako je moguće, 30. lipnja 2013., pod uvjetom da su položene sve isprave o ratifikaciji ili, ako to nije učinjeno, prvog dana mjeseca koji slijedi nakon što zadnja država članica položi ispravu o ratifikaciji.

Članak 5.

Ovaj Protokol koji je sastavljen u jednom izvorniku na bugarskom, češkom, danskom, engleskom, estonskom, finskom, francuskom, grčkom, irskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu su tekstovi na svakom od tih jezika jednako vjerodostojni, pohranjuje se u arhivu Vlade Talijanske Republike, koja vladama ostalih država članica dostavlja po jedan ovjereni primjerak.

Kada Republika Hrvatska postane obvezana ovim Protokolom u skladu s člankom 2. Akta o uvjetima pristupanja Republike Hrvatske, hrvatski tekst ovog Protokola, koji je jednako vjerodostojan kao tekstovi iz prvog stavka, također se pohranjuje u arhivu Vlade Talijanske Republike, koja vladama ostalih država članica dostavlja po jedan ovjereni primjerak.”

---